มุฮัมมัด อันนินนี

มุฮัมมัด นาศิร อัสซัยยิด อันนินนี (; เกิด 11 กรกฎาคม ค.ศ. 1992) เป็นนักฟุตบอลอาชีพชาวอียิปต์ ปัจจุบันเล่นในตำแหน่งกองกลางตัวรับให้กับอาร์เซนอล และทีมชาติอียิปต์

 สโสรอาชีพ 
อันนินนีเกิดเมื่อวันที่ 11 กรกฎาคม ค.ศ. 1992 ที่เมืองอัลมะฮัลละตุลกุบรอ ประเทศอียิปต์ เล่นฟุตบอลตั้งแต่อายุเพียง 5 ขวบให้กับอัลอะฮ์ลี ในลีกของอียิปต์ ก่อนจะย้ายไปสู่เอลโมกอว์ลูนในทีมชุดใหญ่นาน  3 ฤดูกาล จนถึงเดือนมกราคม ปี ค.ศ. 2013 ก็ได้ย้ายออกไปเล่นให้กับบาเซิลในสวิตเซอร์แลนด์ ด้วยสัญญายืมตัว ก่อนจะเซ็นสัญญาถาวรในเดือนพฤษภาคมปีเดียวกัน และได้แชมป์ซูเปอร์ลีกของสวิตเซอร์แลนด์กับบาเซิลติดต่อกัน 3 ฤดูกาล

ในเดือนมกราคม ค.ศ. 2016 อันนินนีได้ย้ายมาสู่อาร์เซนอล โดยคาดว่ามีค่าตัวประมาณ 7.4 ล้านปอนด์ และทำประตูให้กับอาร์เซนอลได้เป็นครั้งแรกในรายการยูฟ่าแชมเปียนส์ลีกในรอบ 16 ทีม ที่อาร์เซนอลบุกไปเยือนบาร์เซโลนา ที่สนามกัมนอว์ โดยยิงได้ในนาทีที่ 51 ถึงแม้ว่าอาร์เซนอลจะเป็นฝ่ายแพ้ไป 3–1 ก็ตาม เมื่อวันที่ 26 มีนาคม 2018 เอลเนนีได้ต่อสัญญากับอาร์เซนอลออกไปอีกครั้ง

เมื่อวันที่ 31 สิงหาคม 2019 เอลเนนีได้ย้ายไปร่วมทีม เบซิคตัส ด้วยสัญญายืมตัวตลอดฤดูกาล พร้อมเงื่อนไขที่สามารถเลือกซื้อขาดได้ในภายหลัง เมื่อวันที่ 14 กันยายน เอลเนนีถูกไล่ออกจากสนามในการลงเล่นนัดเปิดตัว ซึ่งจบลงด้วยความพ่ายแพ้ต่อ กาซีเชฮีร์ กาซีอันเตป 3–2 ในศึก เทอร์กิช ซูเปอร์ลีก ต่อมาเมื่อวันที่ 25 กรกฎาคม 2020 เขาทำประตูแรกและประตูเดียวให้กับสโมสรได้ในชัยชนะเหนือ เกนชเลอร์บิลิจี้ 3-0

เมื่อวันที่ 24 พฤษภาคม 2022 เอลเนนีได้ต่อสัญญากับอาร์เซนอล ต่อมาเมื่อวันที่ 21 กุมภาพันธ์ 2023 เอลเนนีได้ลงนามในสัญญาฉบับใหม่กับสโมสรเป็นเวลาหนึ่งปีครึ่ง และเมื่อวันที่ 17 พฤษภาคม 2024 เขาได้ประกาศว่าจะอำลาทีมอาร์เซนอลหลังจากสิ้นสุดฤดูกาล 2023–24 ปิดฉากการค้าแข้งกับสโมสรที่ยาวนานถึง 8 ปีครึ่ง

เมื่อวันที่ 30 กรกฎาคม 2024 เอลเนนีได้เข้าร่วมทีม อัล จาซีรา ในสหรัฐอาหรับเอมิเรตส์ ในฤดูกาลเปิดตัวของเขา เขาคว้าแชมป์ UAE League Cup และได้รับคะแนนโหวตให้เป็นผู้เล่นยอดเยี่ยมแห่งปีของ UAE Pro League สำหรับฤดูกาล 2024–25

 ทีมชาติ 
นอกจากนี้แล้ว ในระดับทีมชาติ อันนินนียังได้ติดทีมชาติอียิปต์  ในการลงแข่งขันฟุตบอลชายในโอลิมปิก 2012 ที่กรุงลอนดอน ประเทศอังกฤษ อีกด้วย

เอลเนนีได้รับเลือกจากสมาพันธ์ฟุตบอลแห่งแอฟริกา (CAF) ให้มีชื่ออยู่ในทีมยอดเยี่ยมประจำทัวร์นาเมนต์ แอฟริกา คัพ ออฟ เนชันส์ 2021 (ซึ่งจัดขึ้นในปี 2022) หลังจากที่เขาช่วยให้ทีมเข้าถึงรอบชิงชนะเลิศของการแข่งขัน ในเดือนธันวาคม 2023 เขามีชื่อเป็นหนึ่งในผู้เล่น 27 คนชุดทำศึก แอฟริกา คัพ ออฟ เนชันส์ 2023 ที่ประเทศไอวอรีโคสต์

อ้างอิง

แหล่งข้อมูลอื่น

Profile at the Arsenal F.C. website
Profile Premier at League 
Profile at Swiss Football League Website 


หมวดหมู่:ผู้เล่นสโมสรฟุตบอลอาร์เซนอล
หมวดหมู่:กองกลางฟุตบอล
หมวดหมู่:นักฟุตบอลชาวอียิปต์
หมวดหมู่:ผู้เล่นในฟุตบอลโลก 2018
หมวดหมู่:บุคคลจากอัลมะฮัลละตุลกุบรอ